Gebed vir die bevryding van vervloeking.

Here Jesus Christus, ek glo dat U die Seun van God is, en die enigste weg na God, dat U op die kruis gesterf het vir al my sondes, en dat U opgestaan het uit die dode. Ek aanvaar U as my verlosser.

Ek bely U as my Heer, en deur U genade Heer sal ek U volg en gehoorsaam. Ek bely enige sonde in my lewe Heer, sowel as die sondes van my voorouers, en ek vertrou U vir vergifnis.

Ek maak vandag ‘n wilsbesluit om elke persoon wat my ooit leed of seer aangedoen het te vergewe. Ek vergewe hulle nou soos wat ek U vertrou om my te vergewe. Ek lê alle haat, bitterheid en rebellie af.

Here Jesus, U weet van enige donker skaduwee wat oor my lewe is, enige vloek wat oorgekom het vannaf my voorouers, of wat op my familie bloedlyn rus. Here Jesus ek glo dat U ‘n vloek vir my geword het op die kruis sodat ek verlos kan word van alle vloeke, en die seëninge van Abraham mag betree.

Om dit te kan doen Heer verwerp ek nou enige kontak met Satan en die okkult hetsy deur myself of my voorouers, of enige verwante persoon. Ek neem my ook voor om my huis te reinig van enige voorwerp wat Satan eer bring, of vir Jesus oneer bring.

Amen